Kristian Emil Schreiner

Kristian Emil Schreiner (1874–1957) var en norsk anatom, kjent for sine studier av nordmenns fysiognomi.

Liv og arbeid 

Han tok cand.med. i 1899 på et arbeide om slimål med professor Gustav Adolph Guldberg som veileder.  Han studerte videre anatomi i Würzburg 1899–1900, embryologi i Praha 1900–01 og cytologi i Liège 1901–02. Han tok doktorgraden i 1902 på et nyre-arbeide og ble ansatt som leder av den biologiske stasjonen i Drøbak sammen med kona Alette. De forsket på hvordan kjønnsceller modnes og utga i 1904 Über das Generationsorgan bei Myxine glutinosa. Han ble universitetsstipendiat i biologi i 1904, prosektor i histologi i 1906 og professor i anatomi i 1908, samt bestyrer for Anatomisk institutt (UiO) til han gikk av i 1945.
På 20- og 30-tallet studerte han rasebiologi sammen med Halfdan Bryn og utga Die Somatologie der Norweger i 1929, basert på analyser av nordmenns fysiologi, herunder militære rekrutter. 

I 1935 utkom Zur Osteologie der Lappen i to bind, basert på innsamlede skjeletter av samer, hovedsakelig gravd opp mellom 1914 og 1922 fra kirkegårder i bruk fra 1600-1800. Skoltesamiske levninger fra aktive kirkegårder ble også hentet ut, til sterke protester fra lokale russisk-ortodokse prester. I minst ett tilfelle ble liket etter en nylig avdød gravd opp, renkokt i lut og sendt til de Schreinerske samlinger.

Zur Osteologie der Lappen fikk på folkemunne i Finnmark navnet «hodeskalleboka». Både boken og ikke minst innsamlingsmetoden, der samiske kristne graver ble skjendet, blir av samer ansett som rasistisk.

Crania Norvegica I/II utkom i 1939.

Schreiner var Edvard Munchs lege og ble ofte malt.
Under den andre verdenskrig var han lenge fengslet på Grini. Han giftet seg i 1900 med anatomen Alette Falch. De jobbet stort sett sammen om forskningen. De var foreldre til historikeren Johan Schreiner og juristen Fredrik Schreiner.

Utmerkelser 

 Fridtjof Nansens belønning for fremragende forskning 1917 «for fremragende arbeider på histologiens område».

Utgivelser

Referanser 

Norske anatomer
Norske biologer
Norske medisinprofessorer
Professorer ved Universitetet i Oslo
Gunnerusmedaljen
Personer fra Oslo